projecte-aina/catalan_government_crawling huggingface dataset:
El 12 de juny ha sortit publicada en el DOGC la resolució per la qual s'obre la convocatòria per a la concessió de subvencions per al finançament a entitats privades sense afany de lucre, per a les actuacions en l'àmbit de la salut de prevenció i tractament de les drogodependències, de l'any 2019.
Les subvencions per a finançar són actuacions en l'àmbit de la salut per a la prevenció i el tractament de les drogodependències, que en cap cas siguin substitutives de prestacions assistencials, les quals es realitzin en el marc del Pla de Salut de Catalunya vigent en cada moment.
El termini per a la presentació de les sol·licituds és des del 22 de juny al 15 de juliol de 2019, ambdós dies inclosos.
Trobareu tota la informació per realitzar el tràmit a Tràmits Gencat
Per segona vegada, la Sub-direcció general de Drogodependències (SGD) ha estat convidada a participar en el Fòrum Mundial sobre alcohol, drogues i comportaments addictius (2019 WHO Forum on alcohol, drugs and addictive behaviours - FADAB) que ha tingut lloc el 27 i 28 de Juny a Ginebra, Suïssa.
Aquest Fòrum bianual és organitzat pel Departament de Salut Mental i Abús de Substàncies de la OMS, i es convida exclusivament a representants dels estats membres i d'organitzacions no governamentals.
L'objectiu de la reunió és seguir potenciant les accions de salut pública en aquests àmbits mitjançant l'enfortiment de la col·laboració entre organitzacions, xarxes i institucions, amb la finalitat última de contribuir a l'assoliment dels objectius de desenvolupament sostenible 2030 (SDG 2030).
Joan Colom, Sub-director general de Drogodependències de l'Agència de Salut Pública, ha participat en qualitat de representant de la Xarxa Internacional INEBRIA ( www.inebria.net ) i de la Xarxa Alcohol Policy Network in Europe ( www.alcoholpolicynetwork.eu ).
Aquestes dues xarxes tenen la Secretaria permanent a la SGD i treballen per impulsar i donar suport a l'acció coordinada a nivell internacional.
El programa del fòrum va incloure, entre d'altres, les següents qüestions transversals:
La Sub-direcció general de drogodependències va participar en la trobada Integrated approaches on Health and Homelessness, organitzada per a Federació Europea d'Associacions Nacionals que treballen amb Persones Sense Llar (Feantsa) en el marc del projecte europeu Street Support Project.
Experts de l'àmbit del sensellarisme, la salut i les drogodependències van compartir la seva experiència en l'atenció a les persones sense llar que usen drogues i amb situacions de salut física i mental complexos.
En el primer dia de la jornada Peter Molyneux, de l'organització Sussex Parnership de Regne Unit, va remarcar la necessitat d'un abordatge integral en l'atenció a les persones en situació d'exclusió residencial.
Posteriorment es van presentar diferents exemples de serveis de bones pràctiques focalitzats en tipus d'intervenció adreçades a facilitar l'accés a l'habitatge de les persones sense llar: treball entre iguals, reducció de danys, serveis mòbils assistencials i salut mental.
Durant el segon dia de la sessió es va poder aprofundir en els models de bones pràctiques presentats el dia anterior a través de la realització de sessions específiques participatives.
La jornada va finalitzar amb la presentació d'experiències en polítiques d'intervenció basades en el model d'atenció residencial " Housing First " a Holanda, Bèlgica i República Txeca.
El model d'atenció residencial " Housing First " (Primera Llar) prioritza l'accés a un habitatge permanent, assequible i digne com a punt de partida per a la inserció social de la persona.
Durant aquest procés la persona compta amb l'acompanyament de diferents professionals.
És un model d'intervenció especialment adient per a persones que fa temps que viuen al carrer i que pateixen malaltia mental o trastorn per consum de substàncies.
Es va impulsar als Estats Units i actualment s'està desenvolupant a diversos països europeus com França, Portugal, Bèlgica, Holanda i Espanya.
Conviu amb el model tradicional " staircase model " (model escala), segons el qual la persona passa per diferents serveis assistencials abans de poder accedir a un habitatge i ha de seguir unes condicions (el consum de drogues no està permès).
La situació de les persones sense llar s'ha agreujat en els darrers anys a la majoria dels Estats membres de la Unió Europea, per motius vinculats a la crisi econòmica, canvis socials i la regulació deficient de la immigració, la qual cosa requereix el desenvolupament d'estratègies governamentals per lluitar contra aquesta problemàtica.
A Catalunya s'estima que hi ha 48.000 persones sense llar o que viuen en condicions d'habitatge inestable.
L'Estratègia Integral per a l'abordatge del sensellarisme a Catalunya té com a objectiu la implementació progressiva del model Primera Llar a través d'una anàlisi en profunditat del mòdul, de la determinació dels perfils, revisió dels recursos d'habitatge disponibles, entre altres temes.
Una de les línies estratègiques va adreçada a l'atenció integral i específica adreçada a les persones sense llar amb diagnòstic de trastorn mental i/o per ús de substàncies, una de les poblacions diana que en què es demostra efectiva la intervenció de Primera Llar.
La Sub-direcció General de Drogodependències va participar en la sessió tècnica per a l'elaboració d'una guia sobre estris de consum per a persones que usen drogues.
La guia recollirà aspectes tècnics, l'evidència disponible sobre la seva efectivitat i les recomanacions per l'ús parafernàlia per consumir drogues amb menys risc, com són les xeringues, les pipes, tires reactives per a la detecció de fentanil en la dosi i kits de naloxona, entre d'altres..
A la reunió han participat representants de diferents països, entitats que treballen en drogodependències i entitats per persones que usen drogues, com Alemanya, Portugal, França, Suècia, Hongria i Espanya (Catalunya).
Més informació s obre Reducció de danys
La Comissió Global de Política de Drogues és una organització independent integrada per 26 membres, entre els quals es troben, catorze ex cap d'estats i quatre premis Nobel.
I que té com a missió promoure reformes internacionals de les polítiques de drogues basades en estudis i en un enfocament de reducció de danys, de salut pública que garanteixi la integració social, la seguretat i els drets humans de les persones.
La Comissió advoca perquè s'adopti un enfocament integral e interdisciplinari en l'elaboració de les polítiques de fiscalització de drogues on s'inclogui l'evidència científica.
En aquest novè informe s'examina la història, els procediments i les contradiccions del sistema vigent de classificació de substàncies psicoactives des d'una perspectiva legal.
Influenciada sovint per la ideologia, els prejudicis i la discriminació de poblacions vulnerables i els interessos econòmics de determinades elits que ha comportat greus conseqüències socials i per a la salut de les persones que usen drogues.
Es proposa un enfocament de reducció de danys que vetlli per la salut i els drets humans d'aquestes persones, la descriminalització de les substàncies i una regulació del mercat.
Representants de la Sub-direcció General de Drogodependències de l'Agència de Salut Pública de Catalunya van poder assistir a la presentació de l'informe.
Es van destacar els següents aspectes:
- L'alcohol, el qual és legal, és la substància que causa més danys a les persones que el prenen com a tercers.
- Que no tot ús de substàncies representa un problema.
- Comprendre millor els diferents motius i patrons, així com les decisions que prenen les persones que usen drogues és clau per desenvolupar polítiques més eficaces.
- El fet que determinades drogues siguin il·legals oculta un mercat que inclou la fabricació de les substàncies, la seva venda i el seu consum, i no permet la seva regulació o la intervenció d'autoritats sanitàries.
Les diferències entre les drogues i els mercats no són nítides.
I que aquest mercat, com altres en la nostra societat són fluids.
- El prohibicionisme afavoreix als mercats emergents per internet, que s'escapen encara més del control.
Informe de la Comissió: La classificació de substàncies psicoactives.
Quan es va deixar enrere a la ciència.
La Sub-direcció General de Drogodependències, amb l'objectiu de donar a conèixer dades sobre l'activitat i la cobertura territorial del Programa d'intercanvi de xeringues (PIX), ha iniciat una línia de publicació anual amb els resultats del Programa.
Actualment està disponible al Canal Drogues l'informe de resultats del PIX de l'any 2017, amb dades de dispensació de xeringues i de punts de dispensació segons tipologia de servei (servei de reducció de danys, centre de tractament, farmàcia, centre d'atenció primària, etc. ), així com el grau de cobertura del Programa segons el nombre d'habitants i segons els inicis de tractament per causa principal droga injectada o amb antecedents d'injecció.
Les dades es poden consultar de forma global a tot Catalunya, per regió sanitària i per sector sanitari.
Accés a l'Informe PIX, resultats 2017
La Sub-direcció General de Drogodependències ha organitzat la darrera sessió participativa amb els principals agents implicats en l'abordatge de les drogues i les addiccions comportamentals a Catalunya, per tal de consensuar les actuacions a desenvolupar en aquest àmbit en els propers 5 anys.
Coincidint amb el Dia Internacional contra l'ús indegut i el tràfic il·lícit de drogues, dijous passat es va celebrar al Palau Macaya de Barcelona la sessió de tancament del Pla sobre Drogues i Addiccions Comportamentals 2019-2023 de la Sub-direcció General de Drogodependències (SGD), amb la participació de més de 70 professionals.
Amb aquesta sessió, el Pla arriba a la fase final de la seva elaboració.
Durant més d'un any, s'han anat definint els seus continguts amb els departaments de la Generalitat implicats (Educació, Justícia, Interior, treball, afers socials i famílies.. ), representants de plans estratègics de Salut (Pla director de salut mental i addiccions, Estratègia nacional de l'atenció primària i salut comunitària, Pla Integral d'atenció a les persones amb trastorn mental i addicions), administracions locals (diputacions, Agència de Salut Pública de Barcelona), professionals dels serveis sanitaris i socials, la Federació i l'Associació de municipis de Catalunya, entitats representants de persones afectades i les seves famílies i entitats especialitzades.
La sessió de treball d'aquest dijous ha servit per validar el document i constatar el consens i el grau d'implicació de tothom.
Les principals línies estratègiques acordades per abordar la problemàtica de les drogues i les addiccions comportamentals en aquests propers anys són: promoure comunitats educadores i resilients, empoderar a les persones i comprometre's amb els seus drets, i consolidar les actuacions des de la prevenció universal fins a la reducció de danys.
Un total de 750 professionals de la salut pública i l'educació han participat en les sessions de presentació del Protocol de prevenció, detecció i intervenció sobre drogues als centres d'educació secundària.
En un institut, un pare s'adreça a la directora per comentar-li que li han arribat veus que els de quart d'ESO fumen cànnabis a la sortida del centre.
El pare està molt amoïnat i ja ho ha comentat a altres famílies del curs.
Quines accions caldria que dugués a terme aquest centre?
Aquesta és una de les simulacions que s'han plantejat en les sessions de presentació del Protocol al territori.
A partir d'aquí s'obria el diàleg i els diferents assistents compartien experiències similars i la manera com ho havien abordat.
En aquest curs escolar i donant continuïtat a la implementació, s'ha fet un pas més de la mà del territori, i s'han programat una sèrie de jornades formatives als serveis territorials d'educació,a les quals s'ha convidat professionals de centres educatius i de les xarxes de salut pública i prevenció.
Aquestes sessions han tingut com a objectiu donar a conèixer el Protocol com a eina que pretén establir un marc comú d'actuació per a tots els centres, per tal de poder donar una resposta eficaç i planificada en situacions com la que es proposa, com també determinar les actuacions preventives, de detecció i els circuits d'intervenció en casos de consum, tinença o venda de drogues als centres.
Les sessions també han estat molt ben valorades com a espai on compartir experiències i fomentar el treball en xarxa entre els diferents professionals del territori.
Als professionals de l'educació i la salut (equips docents dels centres d'educació secundària, tècnics municipals i supramunicipals...).
Als centres educatius d'ESO, batxillerat, programes de formació i inserció (PFI), cicles formatius de grau mitjà i centres especials, com ara les unitats d'escolarització compartida (UEC).
Protocol de prevenció, detecció i intervenció sobre drogues als centres d'educació secundària.
Sub-direcció General de Drogodependències
Destaquem tres campanyes de prevenció de conductes sexistes i violència sexual en el marc dels projectes Nits de Qualitat.
Prevenció de conductes sexistes en l'oci de Tarragona, campanya creada per a les festes de Santa Tecla amb la finalitat de prevenir les conductes sexistes en l'oci nocturn.
L'objectiu és ajudar a reconèixer els abusos sexuals de baixa intensitat, prevenir l'assetjament i apoderar les dones i el seu entorn perquè denunciïn i sancionin les conductes sexistes.
La campanya disposa de fulletons informatius, polseretes, targetes amb un número de whatsap per contactar en cas d'agressió, banderoles, grafits biodegradables, projeccions i presència a Facebook.
Campanya de prevenció de la violència sexual en espais d'oci nocturn de l'Ajuntament de Torelló.
La campanya posa la mirada en la responsabilitat de la persona i del grup, una mirada transversal sense ànim de criminalitzar.
S'ha signat un manifest entre les entitats de festa major i l'administració on s'exigeix unes festes lliures d'agressions sexuals.
Es fan intervencions educatives a les escoles de secundària.
I s'ha editat una col·lecció de tres cartells: Nits sense agressions sexuals, No és sempre no i Respecta'ns per afavorir una festa respectuosa en general i sense agressions sexuals d'homes cap a dones en particular.
Cartell que explicita que en un espai de festa nocturna no s'accepten agressions sexistes, violències o discriminacions de o pel gènere, assetjament i altres expressions que pugui tenir, i proposa 6 línies d'actuació que poden fer els establiments per prevenir-les i actuar en cas de què n'hi hagi.
Revisió de continguts en el Canal Drogues
Accedeix als cursos i jornades que es realitzen a Catalunya tant els organitzats per la Sub-direcció General de Drogodependències com per altres entitats o organismes.
Enguany se celebra a Barcelona la 20a edició, del 21 al 23 de novembre.
Oberta la 18a edició del màster de la UB amb nous horaris de tarda
L'atenció, intervenció i tractament a persones o comunitats vulnerables amb addicció a una substancia o a un comportament.
Matrícula oberta de l'1 al 30 d'octubre de 2019.
120 professionals de tot el món es reuneixen per compartir les conclusions de la investigació més recent en el cribratge i les intervencions breus (IB) en alcohol i altres drogues
Ets professional i treballes en l'àmbit de les drogues?
Us convidem a contestar un breu qüestionari validat sobre el cribratge del consum de risc d'alcohol.
El 9 de setembre, una oportunitat per sensibilitzar dels riscos del consum d'alcohol durant la gestació.
Jornada de record, intercanvi d'experiències i reivindicació dels drets de les persones que usen drogues.
L'alcohol segueix sent la primera droga en demanda de tractament i n'augmenta la demanda per a cocaïna a Catalunya en els darrers tres anys.
Participació en la trobada internacional d'organitzacions de reducció de danys i riscos.
28 de juliol, Dia Mundial de les Hepatitis Víriques.
La necessitat de diagnosticar els casos ocults i vincular-los de forma eficient a l'atenció especialitzada i a l'accés precoç al tractament.
El 21 de juliol es va celebrar el Memorial Internacional de les víctimes de la guerra contra les drogues a Santa Coloma de Gramenet i a Reus.
Ja podeu descarregar la versió en espanyol de Global status report on alcohol and health 2018: Executive summary
Consellera Vergés: "Amb l'Agència de Salut Pública de Catalunya recuperem una eina de país vital per tenir una millor salut"
Per facilitar l'adopció i la implementació de mesures per disminuir-ne la incidència, la morbiditat i la mortalitat associades a aquesta infecció.
Fòrum Mundial sobre alcohol, drogues i comportaments addictius
La Sub-direcció general de Drogodependències convidada a participar-hi el 27 i 28 de juny a Ginebra, Suïssa.
L'alcohol és responsabilitat de tothom
Enquesta de percepció de risc del consum d'alcohol durant l'embaràs
L'Auditori Municipal de Cervera va acollir dimarts passat, 21 de gener, la primera Jornada de treball de Salut Mental i Joves, amb l'objectiu d'adquirir nous coneixements i posar en comú tota la feina que s'ha fet fins ara des de diferents entitats i administracions.
La Jornada, organitzada per l'Equip d'Atenció Primària de Cervera, la Paeria i el Consell Comarcal de la Segarra, ha abordat la problemàtica de la salut mental en adolescents i joves.
El CAP de Cervera, juntament amb l'Agència de Salut Pública, va elaborar el passat 2017 un diagnòstic de salut de Cervera recollint dades quantitatives i qualitatives.
A través d'una jornada de priorització oberta a tota la ciutadania, els veïns de Cervera van manifestar que el problema que més els preocupava era la salut mental juvenil.
A través de la Taula de salut mental Urgell-Segarra, que aglutina tots els recursos de salut mental del territori, i amb l'ajuda de la Federació Salut Mental Catalunya, es van fer dinàmiques al CAP de Cervera amb diversos agents i col·lectius i van sorgir tres grups de treball, centrats en el treball en xarxa, la implicació de les famílies i el lleure.
La conferència inaugural ha anat a càrrec de Montse Esquerda, pediatra de Sant Joan de Déu Terres de Lleida i directora de l'Institut Borja de Bioètica (URL), amb el títol "La salut infantil i juvenil és cosa de tots?".
La Jornada ha servit per exposar la feina d'aquests grups de treball i obrir noves vies de col·laboració.
També s'han explicat altres recursos que s'han engegat darrerament al territori de la mà de professionals del Centre de Salut Mental Infantil i Juvenil, la Paeria, l'Associació Salut Mental Ondara-Sió, la Federació Salut Mental Catalunya o l'Agrupació d'Usuaris per a la Sanitat Pública de la Segarra.
Joan Colom, sub-director general de Drogodependències de l'Agència de Salut Pública de Catalunya, ha ofert una conferència de clausura de la Jornada titulada "Drogues i salut mental, perspectiva de Salut Pública".
El 15 i 23 de gener s'ha presentat a Tarragona i a Tortosa, respectivament, el Projecte pilot d'"Identificació precoç i intervenció breu del consum de risc d'alcohol a la farmàcia comunitària".
El Projecte està dirigit per la Sub-direcció General de Drogodependències de l'Agència de Salut Pública de Catalunya, el Consell de Col·legis Farmacèutics de Catalunya i el Col·legi Oficial de Farmacèutics de Tarragona, en el marc del Programa Beveu Menys i amb el suport de la Societat Catalana de Medicina Familiar i Comunitària (CAMFiC).
Durant aquestes sessions informatives, adreçades a farmacèutics/ques de Tarragona i Tortosa, s'han presentat els objectius del projecte pilot:
A la vegada, el projecte pretén arribar a la població, sensibilitzant-la sobre el consum d'alcohol i la seva interacció amb els fàrmacs i, en conseqüència, reduint les complicacions derivades de consumir mentre es prenen fàrmacs que ho contraindiquen.
Les sessions han tingut molt bona acollida per part dels professionals de Farmàcia.
L'objectiu final és fer extensiva aquesta iniciativa, en cas que es valori positiva l'experiència pilot, a totes les farmàcies de Catalunya.
El Pilot s'iniciarà amb una activitat formativa presencial durant el mes de març, i el treball de camp es durà a terme entre els mesos d'abril i maig d'aquest any.
Encara està obert el procés de reclutament de professionals de farmàcia (de Tarragona i Tortosa).
Per participar, només cal que enviar un FORMULARI D'INTERÈS al correu [EMAIL] o trucar al telèfon 977 25 09 37
Díptic informatiu sobre el Projecte Pilot
El programa "En directe a Radio 4" aborda la problemàtica de les addiccions comportamentals, en concret la del joc amb diners entre joves i adolescents.
Recuperem el tall del programa "En directe a Radio 4" on, el passat 22 de gener, es va abordar la problemàtica de les apostes entre joves conversant amb Joan Colom, sub-director general de Drogodependències de l'Agència de Salut Pública de Catalunya, i Francesc Perendreu, president de l'Associació Centre Català d'Addiccions Socials.
Amb ells es va parlar sobre aquesta problemàtica de les apostes, que va en augment, i en la que els joves veuen una forma d'oci sense ser conscients de les conseqüències que poden comportar.
El 23 de gener ha sortit publicada en el DOGC la RESOLUCIÓ SLT/85/2020, de 15 de gener, per la qual s'obre la convocatòria per a la concessió de subvencions per al finançament a entitats privades sense afany de lucre, per a les actuacions en l'àmbit de la salut de prevenció i tractament de les drogodependències, de l'any 2020.
El Departament de Salut, mitjançant la concessió de subvencions, vol fer partícips en la promoció i protecció de la salut, com a agents externs, però amb objectius comuns a l'Administració, entitats privades que desenvolupin actuacions per a la prevenció i el tractament de les drogodependències, en el marc establert en el Pla de salut de Catalunya 2016-2020, que no siguin substitutives de prestacions assistencials.
El termini de presentació de sol·licituds és de quinze dies hàbils comptats a partir de l'endemà de la publicació d'aquesta Resolució al Diari Oficial de la Generalitat de Catalunya (DOGC).
En aquest cas el termini és del 24 de gener al 13 de febrer de 2020, ambdós inclosos.
Les sol·licituds es poden obtenir per mitjans telemàtics a la pàgina web de Tràmits Gencat
Accés a la RESOLUCIÓ SLT/85/2020
Els propers dies 24 i 25 de setembre de 2020 tindrà lloc la 17ena conferència de la Xarxa INEBRIA a la ciutat de Goa, India.
La conferència porta per títol " Establir noves direccions per a les intervencions breus " i té per objectiu reconèixer l'important paper de les intervencions breus en la reducció dels danys i els costos socials associats amb el consum d'alcohol i d'altres drogues.
A més, la conferència pretén fer una avaluació crítica d'allò que s'ha aconseguit, fins ara, en el camp de les intervencions breus, i debatre els propers passos que s'han de seguir.
La conferència va adreçada a professionals de l'àmbit de la salut, de la investigació, formulació de polítiques i, en general, a qualsevol persona interessada en el potencial de les intervencions breus en salut i en altres entorns per reduir els danys produïts pel consum d'alcohol i altres drogues.
INEBRIA (International Network on Brief Interventions for Alcohol and Drugs) és una associació de persones expertes amb la finalitat de promoure les intervencions breus en problemes d'alcohol en l'àmbit internacional.
Des de l'any 2004, la Sub-direcció General de Drogodependències de l'Agència de Salut Pública de Catalunya ha donat suport continuat a aquesta xarxa i n'exerceix la secretaria permanent.
Més informació al web de la conferència https://www.inebria2020goa.com i a http://inebria.net/